
Parlamentul României

Camera Deputaţilor

	Comisia pentru apărare, ordine

publică şi siguranţă naţională

Nr.32/97/2010

	                                                       Bucureşti, 28.04.2010
                                                                Pl. x. 140/2010



RAPORT 
asupra propunerii legislative pentru modificarea şi completarea art.24 din Legea nr. 295 din 28 iunie 2004 
privind regimul armelor şi al muniţiilor
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond, în procedură obişnuită, cu propunerea legislativă pentru modificarea şi completarea art.24 din Legea nr.295 din 28 iunie 2004 privind regimul armelor şi al muniţiilor, trimisă cu adresa nr. Pl.x. 140 din 7 aprilie a.c. şi înregistrată cu nr.32/97 din 8.04.2010.





Consiliul Legislativ, cu nr. 473/12.05.2009, a avizat favorabil, cu observaţii şi propuneri această iniţiativă legislativă.

Comisia juridică, de disciplină şi imunităţi, cu nr. Plx 140 /2010 din 20 aprilie 2010, a avizat favorabil acest proiect de lege. 

Guvernul, prin punctul său de vedere, transmis cu adresa nr. 418 din 19.02.2010, susţine adoptarea propunerii legislative. 
1. 



 Propunerea legislativă are ca obiect de reglementare modificarea alin. (1) al art. 24 din Legea nr. 295/2004 în sensul reducerii de la 10 zile la 3 zile a termenului în care persoana care a procurat arme letale trebuie să se prezinte la organul de poliţie competent în vederea solicitării permisului de armă sau pentru înscrierea armei în permisul de armă.   
2. Propunerea legislativă face parte din categoria legilor ordinare, potrivit prevederilor art. 73 din Constituţia României, republicată.

3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul secretar de stat Dan-Valentin Fătuloiu, şeful Departamentului ordine şi siguranţă publică, domnul Niculiţă Valentin – specialist în cadrul Direcţiei Arme, precum şi domnul Cornel Ciocoiu director în Ministerul Administraţiei şi Internelor.  
La şedinţa Comisiei au fost prezenţi 23 deputaţi din totalul de 25 membri ai acesteia.
4. Propunerea legislativă a fost respinsă de Senat în şedinţa din 29 martie 2010.

5. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.2 lit. j) din Regulamentul Camerei Deputaţilor, republicat, Camera Deputaţilor este Cameră decizională.


În urma dezbaterii, în şedinţa din data de 27 aprilie 2010,  cu unanimitate de voturi pentru, Comisia propune Plenului Camerei Deputaţilor adoptarea cu modificări a acestei propuneri legislative.
Amendamente  admise

	Nr

crt
	Text act normativ de bază

Legea nr. 295/2004
	Propunere legislativă
	Text propus de comisie

(autorul amendamentelor)
	Motivarea amendamentelor

propuse

	1. 
	Lege
privind regimul armelor şi al muniţiilor
	Lege
modificarea şi completarea art. 24 din Legea nr. 295 din 28 iunie 2004 privind regimul armelor şi muniţiilor 
	Lege
pentru modificarea art. 24 alin. (1) din Legea nr. 295/2004 privind regimul armelor şi al muniţiilor 
	Intenţia iniţiatorului a fost doar modificarea alin.(1) a art. 24. 



	2. 
	-
	Articol unic: modificarea şi completarea art. 24 din Legea nr. 295 din 28 iunie 2004 privind regimul armelor şi al muniţiilor
	Articol unic. – Alineatul (1) al articolului 24 din Legea nr. 295/2004 privind regimul armelor şi al muniţiilor, publicată în Monitorul Oficial al României, Partea I, nr. 583 din 30 iunie 2004, cu modificările şi completările ulterioare, se modifică şi va avea următorul cuprins:
	Pentru a respecta normele de tehnică legislativă

	3. 
	Art. 24. - (1) Persoana care a procurat, în condiţiile legii, arme letale are obligaţia ca, în termen de 10 zile de la data procurării, să se prezinte la organul de poliţie în a cărui rază de competenţă se află domiciliul sau, după caz, reşedinţa acestuia, în vederea solicitării acordării permisului de armă sau, după caz, pentru înscrierea armei în permisul de armă al cărui titular este deţinătorul. 

(2) În cazul în care arma a fost procurată din străinătate, termenul prevăzut la alin.(1) curge de la data introducerii acesteia în România, certificată prin documentele vamale. 

(3) Cu ocazia solicitării prevăzute la alin.(1), precum şi cu ocazia vizelor periodice ale permisului de armă, titularul autorizaţiei de procurare a armei are obligaţia să prezinte organului de poliţie competent fiecare armă, împreună cu câte 5 cartuşe corespunzătoare calibrului fiecărei arme, în vederea înregistrării proiectilului şi a tubului-martor în evidenţele operative ale Inspectoratului General al Poliţiei Române. Procedura operaţiunii de înregistrare a proiectilului şi a tubului-martor se stabileşte în normele metodologice de aplicare a prezentei legi.
	1. Articolul 24, se modifică şi va avea următorul conţinut: 

Solicitarea acordării permisului de armă şi a înscrierii armei în permisul de armă:

1) Persoana care a procurat, în condiţiile legii, arme letale are obligaţia ca, în termen de 3 zile de la data procurării, să se prezinte la organul de poliţie în a cărui rază de competenţă se află domiciliul sau, după caz, reşedinţa acestuia în vederea solicitării acordării permisului de armă sau, după caz, pentru înscrierea armei în permisul de armă al cărui titular este deţinătorul. 

(2) În cazul în care arma a fost procurată din străinătate, termenul prevăzut la alin.(1) curge de la data introducerii acesteia în România, certificată prin documentele vamale. 
	Se elimină
„Art. 24. - (1) Persoana care a procurat, în condiţiile legii, arme letale are obligaţia ca, în termen de 3 zile de la data procurării, să se prezinte la organul de poliţie în a cărui rază de competenţă se află domiciliul sau, după caz, reşedinţa acestuia, în vederea solicitării acordării permisului de armă sau, după caz, pentru înscrierea armei în permisul de armă al cărui titular este deţinătorul.”
(2) Se elimină. 
(Autor: Comisia)
	Aşa cum este această iniţiativă formulată, cuprinde nejustificat alin. (2), care nu se modifică şi prin reformularea art. 24 exclude alin. (3) care ar trebui menţinut în continuare în lege.  
Deoarece numai alineatul (1) face obiectul modificării. 


Amendamente  respinse

	Nr.

crt.


	Text Legea nr.295 privind regimul armelor şi muniţiilor


	Amendamente propuse
(Autor: dl.dep. Ioan Olteanu, PDL)
	1. Motivare pentru admitere

2. Motivare pentru respingere

	1.
	Art.15. (1) - Condiţii  de  acordare  a  autorizaţiei  de  procurare  a armelor   letale


(1)Autorizaţia  de   procurare  a  armelor  letale   se  acordă   persoanelor  prevăzute   la  art.  14  alin. 2 - 5   dacă  îndeplinesc   cumulativ  următoarele   condiţii:

h) nu au săvârşit vreuna dintre contravenţiile pentru care legea prevede revocarea dreptului de procurare, deţinere sau, după caz, port şi folosire a armelor; 

i) nu au pierdut, anterior, arme letale, din motive imputabile lor, procurate în condiţiile prezentei legi. 


	
1. La articolul 15 alin.(1) lit.h) şi i) se modifică şi vor avea următorul cuprins:

h) Se elimină.

i) Se elimină.


	1. Propunem eliminarea din textul Legii a sancţiunii prea drastice pentru pierderea armei-pierderea definitivă a dreptului de detenere a armei – şi înlocuirea acestei sancţiuni cu cea a suspendării pe o perioda determinată. Art.49 din Constituţia României, republicată prevede: “1. Exerciţiul  unor  drepturi  sau   al  unor  libertăţi   poate   fi  restrâns  numai  prin  lege   şi   numai  dacă  se  impune,  după  caz, pentru :  apărarea siguranţei naţionale, a  ordinii,  a  sănătăţii  ori  a  moralei  publice,  a  drepturilor  şi  a  libertăţilor  cetăţenilor,  desfăşurarea  instrucţiei   penale, prevenirea  consecinţelor   unei  calamităţi  naturale ori  ale  unui  sinistru deosebit  de  grav. Retragerea trebuie să fie  proporţională  cu  situaţia   care  a  determinat-o  şi  nu  poate  atinge  existenţa   dreptului   sau  a  libertăţii."
Pierderea  armei   este  încadrată  de  lege   în  categoria  contravenţiilor.n Contravenţia  este  o  faptă   cu  o  gravitate  mai  mică  decât   infracţiunea.  În  toate  celelalte  legi  contravenţia    nu   duce   la  pierderea  definitivă  a  dreptului. Mai  mult,  pentru  infracţiuni   există  perioadă  de  reabilitare. Pentru    contravenţia   de  piedere  a  armei   nu  există   nici  o perioadă  de  reabilitare.Considerăm  că   sancţionarea  cu  amendă  contravenţională   şi  aplicarea  sancţiunii  complementare   de  o  suspendare   a  dreptului   de  deţinere   sau  de  procurare  a  armei   pe  o  perioadă  determinată este  suficientă   pentru  această  faptă. 

2. Aceste amendamente nu fac obiectul iniţiativei legislative şi ar trebui să se constituie într-o propunere legislativă distinctă.

	2.
	Art.20.   Pierderea  dreptului  de  procurare  a  armelor

Dreptul  de  procurare  a  armelor  se  pierde,  iar  autorizaţia  de  procurare   a  armelor  se  retrage   de către  organul  care a  eliberat-o,  dacă  titularul   nu  mai   îndeplineşte condiţiile   prevăzute   la  art.15  lit. c,f şi lit.h 
	
2. Articolul 20 se modifică şi va avea următorul cuprins:

Pierderea  dreptului  de  procurare  a  armelor

Dreptul  de  procurare  a  armelor  se  pierde,  iar  autorizaţia  de  procurare   a  armelor  se  retrage   de către  organul  care a  eliberat-o,  dacă  titularul   nu  mai   îndeplineşte condiţiile   prevăzute   la  art.15  lit. c,f.
	1. Propunem eliminarea lit.h) din cuprinsul art.20 deoarece nu mai îndeplineşte condiţiile prevăzute la art.15 ali.(1) lit.b),c), f) şi h).
2. Aceste amendamente nu fac obiectul iniţiativei legislative şi ar trebui să se constituie într-o propunere legislativă distinctă.

	3.
	
Art.  30   Încetarea  şi  suspendarea  dreptului  de  deţinere  a  armelor 

1). Dreptul  de  deţinere  a  armelor  se  pierde,  dacă  titularul se  află   în  una  dintre  următoarele  situaţii:

a) nu mai  îndeplineşte  condiţiile  prevăzute   la  art.  15  alin. 1 lit.  b,c,f şi h; 

d) a săvârşit două contravenţii prevăzute de prezenta lege sau o contravenţie pentru carelegea prevede încetarea dreptului de deţinere a armelor, precum şi dacă a săvârşit o infracţiune la regimul armelor şi al muniţiilor; 

i) titularul a pierdut armele sau acestea i-au fost sustrase în împrejurări imputabile acestuia.


	
3. La articolul 30 alin.(1) lit.a), lit.d) şi lit.i) se modifică şi vor avea următorul cuprins:

Art. 30. - (1) Dreptul de deţinere a armelor se pierde, dacă titularul se află în una din următoarele situaţii: 

a) nu mai îndeplineşte condiţiile prevăzute la art.15 alin.(1) lit.b), c), f);

d) Dacă a săvârşit o infracţiune la regimul armelor şi al muniţiilor; 

i) – Se elimină.

	1. Nu mai îndeplineşte condiţiile prevăzute la art.15 ali.(1) lit.b),c), f) şi h).

1. Propunem eliminarea din textul Legii a sancţiunii prea drastice pentru pierderea armei-pierderea definitivă a dreptului de detenere a armei – şi înlocuirea acestei sancţiuni cu cea a suspendării pe o perioda determinată.

2. Aceste amendamente nu fac obiectul iniţiativei legislative şi ar trebui să se constituie într-o propunere legislativă distinctă.

	4.
	
Art. 47  -   Revocarea  şi  anularea  dreptului  de  port  şi  folosire  a  armelor  letale 

(1) - Revocarea    dreptului  de  port  şi   folosire  a  armelor  letale   se  dispune  de  către  organul  competent  care  a  acordat  acest  drept, atunci  când  titularul  dreptului  se  află  în  una  din  următoarele  situaţii :


f) A pierdut  armele   înscrise  în  permisul de  armă  sau  acestea  i-au  fost  sustrase  în  împrejurări  imputabile  titularului;
	
4. La articolul 47 alin.(1) lit.f) se modifică şi va avea următorul cuprins:

f) Se elimină.
	1. Propunem eliminarea din textul Legii a sancţiunii prea drastice pentru pierderea armei-pierderea definitivă a dreptului de detenere a armei – şi înlocuirea acestei sancţiuni cu cea a suspendării pe o perioda determinată.
2. Aceste amendamente nu fac obiectul iniţiativei legislative şi ar trebui să se constituie într-o propunere legislativă distinctă.

	5.
	Art.  133

Sancţiuni 

(1) Contravenţiile  prevăzute   la  art.  32   se  sancţionează   după  cum  urmează:(amendă  în   cuantumuri  diferite)

(2) Următoarelor   contravenţii  prevăzute   la  art.  32   li  se  aplică  sanţiuni  complementare    după  cum  urmează :

c.  Suspendarea  dreptului  de  port  şi   folosire  a  armelor   pentru  o  perioadă  de  12  luni,  celor  prevăzute  la  punctele   12  şi  39 

e. Revocarea definitivă  a  dreptului  de  port  şi   folosire  a  armelor   celor   prevăzute  la  punctele   9, 10  şi  38 (art.132  contravenţii; sunt  considerate tot  contravenţii: 38-pierderea  armelor letale

 f) Retragerea    definitivă  a  avizului   prevăzut  la  art.  106  alin. 1,  celor  prevăzute  la  punctele   32  -  37.


	
6. La articolul 133 alin.(2) lit.e) şi lit.f) se modifică şi vor avea următorul cuprins:

c. Suspendarea  dreptului  de  port  şi   folosire  a  armelor   pentru  o  perioadă  de  12  luni,  celor  prevăzute  la  punctele   12, 38 şi  39
e) Se elimină.

f) Retragerea    temporară a  avizului   prevăzut  la  art.  106  alin. 1, celor  prevăzute  la  punctele   32  -  37.


	1. 
Reglementare corectă.

La  art.  133 al. 2  lit.  f - înlocuirea   cuvântului "definitivă" cu  "temporară"  cu   precizarea   unei   perioade  determinate.

2. Aceste amendamente nu fac obiectul iniţiativei legislative şi ar trebui să se constituie într-o propunere legislativă distinctă.


Preşedinte, 

Costică CANACHEU

Consilier Daria Cotoc

